★ हमारे शरीर के भीतर प्रतिदिन जो क्रियाएँ होती हैं, उनमें शरीर के निरुपयोगी और हानिकारक द्रव्यों को बाहर निकाल देने की एक महत्त्वपूर्ण क्रिया हर पल चलती रहती है। इस शरीर रूपी यन्त्र को व्यवस्थित रूप से चलाने की जिम्मेदारी मुख्यतः शुद्ध रक्त पर होती है। रक्त के लाल कण (R. W.C.)-नये कोषों की रचना करते रहते हैं और श्वेत कण (W.B.C.) शरीर के हानिकारक अथवा अनुपयोगी अंश को बाहर निकालने का कार्य करते रहते हैं। शरीर में अधिक परिमाण में संचित हुए मल और विष को बाहर निकाल देने की जोरदार ‘कोशिश’ को ही बीमारी कहा जाता है ।